Йордан Стубел
Птиче-кукувиче

chitanka.info

На зелена чука

поникнала бука,

гледа ясноока,

като прът висока.

А от нея птиче,

птиче-кукувиче,

непорасло още,

кука и се пощи:

— Мили хубавици,

мънини мушици,

спрете на раздумка

на букова шумка,

че е мойта човка

като мухоловка.

Спри и ти, комарче,

братец и другарче,

аз пораснах вече

като сиво мече

и от вчера зная

лудо да играя.

Ще ни свири тука

под зелена бука

музикант-свирец,

палав скакалец.

И кога застърже,

ще го лапна бърже.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.